এ ছাড়া গত সেপ্টেম্বরে নারীদেরও ফতোয়া জারির অধিকার এবং কলেজ-বিশ্ববিদ্যালয়ের ছাত্রীদের মোবাইল ব্যবহারের অধিকার দেওয়া হয়। পর্যায়ক্রমে সেনাবাহিনীতে যোগ দেওয়া ও ফ্যাশনের সঙ্গে যুক্ত হওয়ারও অনুমতি মিলেছে। যুবরাজ সালমান নারীদের আরো স্বাধীনতা দিতে কাজ করার আভাস দিয়েছেন। তিনি ইঙ্গিত দেন, অদূর ভবিষ্যতে সৌদি নারীদের আর মাথা থেকে পা পর্যন্ত ঢেকে চলতে হবে না। যদিও দেশটির রক্ষণশীলরা তার এসব কর্মকাণ্ডের বিরোধিতা করছেন। কিন্তু কোনো কিছুতে দমবার পাত্র নন সালমান। সকল বিরোধিতা উপেক্ষা করে তিনি তার সংস্কার প্রক্রিয়া নিয়ে এগিয়ে চলছেন।